37-а СС доброволческа кавалерийска дивизия „Лютцов“ () е сформирана близо до Мархфелд (на унгарско-словашката граница) през февруари 1945 г. Личният състав на дивизията е набран от остатъците на две други дивизии – 22-ра СС доброволческа кавалерийска дивизия „Мария Тереза“ и 8-а СС кавалерийска дивизия „Флориан Гайер“, разбити в битката за Будапеща, както и от известен брой унгарски фолксдойче. Кръстена е в чест на героя от войните с Наполеон – Адолф фон Лютцов, който в началото на XIX век води партизанска война против френската армия.